Likumprojekts

**Par Nolīgumu par divpusēju ieguldījumu līgumu izbeigšanu starp Eiropas Savienības dalībvalstīm**

**1. pants.** ...................................... parakstītais Nolīgums par divpusēju ieguldījumu līgumu izbeigšanu starp Eiropas Savienības dalībvalstīm (turpmāk – Nolīgums) ar šo likumu tiek pieņemts un apstiprināts.

**2. pants.** Nolīgumā paredzēto saistību izpildi koordinē Ārlietu ministrija.

**3. pants.** Nolīgums stājas spēkā tā 16. pantā noteiktajā laikā un kārtībā, un Ārlietu ministrija par to paziņo oficiālajā izdevumā "Latvijas Vēstnesis". Līdz ar likumu izsludināms Nolīgums latviešu valodā.

**4. pants.** Līdz ar Nolīguma spēkā stāšanos spēku zaudē:

1) Latvijas Republikas Augstākās Padomes 1992. gada 28. oktobra lēmums "Par līguma starp Latvijas Republikas valdību un Francijas Republikas valdību par savstarpējo ieguldījumu veicināšanu un aizsardzību ratificēšanu" (Latvijas Republikas Augstākās Padomes un Valdības Ziņotājs, 1992, 46./47./48. nr.);

2) Latvijas Republikas Augstākās Padomes 1992. gada 28. oktobra lēmums "Par līguma starp Latvijas Republikas valdību un Dānijas Karalistes valdību par ieguldījumu veicināšanu un savstarpējo aizsardzību ratificēšanu" (Latvijas Republikas Augstākās Padomes un Valdības Ziņotājs, 1992, 46./47./48. nr.);

3) likums "Par Līgumu starp Latvijas Republikas valdību un Nīderlandes Karalistes valdību par ieguldījumu veicināšanu un savstarpēju aizsardzību" (Latvijas Republikas Saeimas un Ministru Kabineta Ziņotājs, 1995, 6. nr.; Latvijas Vēstnesis, 1995, 19. nr.);

4) likums "Par Latvijas Republikas un Austrijas Republikas līgumu par ieguldījumu veicināšanu un aizsardzību" (Latvijas Republikas Saeimas un Ministru Kabineta Ziņotājs, 1995, 23. nr.; Latvijas Vēstnesis, 1995, 154. nr.);

5) likums "Par Latvijas Republikas valdības un Igaunijas Republikas valdības līgumu par ieguldījumu veicināšanu un savstarpēju aizsardzību" (Latvijas Republikas Saeimas un Ministru Kabineta Ziņotājs, 1996, 12. nr.; Latvijas Vēstnesis, 1996, 84. nr.);

6) Latvijas Republikas Augstākās Padomes 1993. gada 18. maija lēmums "Par Latvijas Republikas un Vācijas Federatīvās Republikas ieguldījumu veicināšanas un to abpusējās aizsardzības līguma ratifikāciju" (Latvijas Republikas Augstākās Padomes un Valdības Ziņotājs, 1993, 20./21. nr.);

7) likums "Par Latvijas Republikas valdības un Lietuvas Republikas valdības līgumu par ieguldījumu veicināšanu un aizsardzību" (Latvijas Republikas Saeimas un Ministru Kabineta Ziņotājs, 1996, 12. nr.; Latvijas Vēstnesis, 1996, 84. nr.);

8) likums "Par Latvijas Republikas un Spānijas Karalistes līgumu par ieguldījumu savstarpēju veicināšanu un aizsardzību" (Latvijas Republikas Saeimas un Ministru Kabineta Ziņotājs, 1996, 4. nr.; Latvijas Vēstnesis, 1996, 2. nr.);

9) likums "Par Latvijas Republikas un Portugāles Republikas līgumu par ieguldījumu savstarpēju veicināšanu un aizsardzību" (Latvijas Vēstnesis, 1996, 14. nr.);

10) likums "Par Latvijas Republikas valdības un Grieķijas Republikas valdības līgumu par ieguldījumu veicināšanu un savstarpēju aizsardzību" (Latvijas Republikas Saeimas un Ministru Kabineta Ziņotājs, 1995, 22. nr.; Latvijas Vēstnesis, 1995, 149. nr.);

11) likums "Par Latvijas Republikas valdības un Slovākijas Republikas valdības līgumu par ieguldījumu veicināšanu un savstarpēju aizsardzību" (Latvijas Republikas Saeimas un Ministru Kabineta Ziņotājs, 1998, 14. nr.; Latvijas Vēstnesis, 1998, 184./185. nr.);

12) likums "Par Latvijas Republikas un Beļģijas–Luksemburgas ekonomiskās savienības līgumu par ieguldījumu savstarpēju veicināšanu un aizsardzību" (Latvijas Republikas Saeimas un Ministru Kabineta Ziņotājs, 1996, 14. nr.; Latvijas Vēstnesis, 1996, 103. nr.);

13) likums "Par Latvijas Republikas un Ungārijas Republikas līgumu par ieguldījumu veicināšanu un savstarpēju aizsardzību" (Latvijas Republikas Saeimas un Ministru Kabineta Ziņotājs, 1999, 20. nr.; Latvijas Vēstnesis, 1999, 325./327. nr.);

14) likums "Par Latvijas Republikas valdības un Rumānijas valdības līgumu par ieguldījumu veicināšanu un savstarpēju aizsardzību" (Latvijas Republikas Saeimas un Ministru Kabineta Ziņotājs, 2002, 7. nr.; Latvijas Vēstnesis, 2002, 44. nr.);

15) likums "Par Latvijas Republikas valdības un Bulgārijas Republikas valdības līgumu par ieguldījumu veicināšanu un savstarpēju aizsardzību" (Latvijas Republikas Saeimas un Ministru Kabineta Ziņotājs, 2004, 10. nr.; Latvijas Vēstnesis, 2004, 69. nr.);

16) likums "Par Latvijas Republikas valdības un Horvātijas Republikas valdības līgumu par ieguldījumu veicināšanu un savstarpēju aizsardzību" (Latvijas Republikas Saeimas un Ministru Kabineta Ziņotājs, 2002, 16. nr.; Latvijas Vēstnesis, 2002, 101. nr.).

Ārlietu ministrs

E. Rinkēvičs